open-index/open-wikipedia-markdown huggingface dataset:
9K34 Strela-3

**9K34 Strela-3** (ven.: 9К34 «Стрела-3», *nuoli*, Naton raportointinimi: *SA-14 Gremlin*) on Neuvostoliitossa kehitetty olkapääohjus eli *MANPADS*. Tätä tyyppiä edelsi 9K32 Strela-2, eli *SA-7 Grail*. Aseen kehittelijät olivat *KB Mashinostroyeniya* sekä *Kolomna*, kehittely tapahtui rinnan 9K38 Igla *M1*-ohjuksen kanssa. Prototyyppi-asteelle testauksineen päästiin vuonna 1972. Nämä omivat kummatkin joitain erityispiirteitä toisiltaan. Varhaisemmat versiot olivat niin sanottuja *tail-chasing* -tyyppisiä malleja, joissa ohjuksen hakupää kykeni lukittumaan kohteeseensa vain takaapäin ja kohteen lentomoottorin jättämän infrapunajäljen perusteella. Asetyyppi hyväksyttiin käyttöön 1974 sekä otettiin osaksi Neuvostoliiton Puna-armeijan ohjuskalustoa. Strela 2M -version ohjukseen nähden, kykeni tämä Strela 3:n päivitetty versio hieman hitaampaan matkalentoon sekä lyhyempään kantamaan. Ohjuksen hakupää kykeni kuitenkin toimimaan suoraan kohti lentäneitä ilmamaaleja vastaan vielä nopeudella 310 m/s.

Myöhemmän tyypin olkapääohjukset kykenivät toimimaan niin sanotun *all-aspect* -toimintatavan pohjalta, missä ohjus kykenee lukittumaan kiinni kohteeseensa myös edestäpäin, lähinnä lämpökitkan aiheuttaman jäljen pohjalta. Tämän mahdollisti jäähdytetty uuden tyyppinen hakupää, missä käytettiin lyijysulfidia (PbS).

Tätä ohjustyyppiä käytettiin useissa Neuvostoliiton liittolaismaissa, myöskin Jugoslaviassa, vaikka maiden välinen välirikko oli jo ehtinyt tapahtumaan. Suomi ei sen sijaan koskaan tätä tyyppiä käyttänyt. Vuonna 1975 päättyneeseen Vietnamin sotaan asetyyppi ei ehtinyt osallistumaan mukaan. Ohjuksesta on valmistettu niin kutsuttuja klooneja eli kloonattuja versioita sekä Iranissa että Kiinassa.

## Katso myös
* Strela-2 (9K32)
* Igla M1, Igla-S (9K38)

## Lähteet
* 
* 

### Viitteet
Monte Carlo -ralli 2001

**Monte Carlo -ralli 2001** (virallisesti *69. Rallye Automobile de Monte-Carlo*) oli Rallin MM-sarjan kauden 2001 ensimmäinen osakilpailu, joka ajettiin 19.−21. tammikuuta 2001. Kilpailussa oli 15 erikoiskoetta.
Erikoiskokeiden pituus oli  (suunniteltu pituus oli ) ja kokonaispituus oli .

## Tapahtumia

Peugeot toi kauden avaukseen vain pieniä muutoksia menestyksekkääseen 206 WRC -autoon. Ford Focus WRC sisälsi *fly by wire* -kaasun, uuden keraamisen turboahtimen ja kehittyneempi vaihteisto, jossa oli myös luistonesto. Subaru sanoi ottaneensa riskin kuljettajavalinnoilla ja teknisillä ratkaisuilla, joissa oli mukana parannettu moottorin ilmavirtaus. Mitsubishi teki kaudelle merkittävästi muutoksia edellisvuodesta takajousitukseen ja vauhtipyörään Sanremon rallissa käyttöön otettavaan Lancer WRC -malliin. 

Tiet olivat tavalliseen tapaan yhdistelmä lunta, jäätä ja märkää asfalttia.
Ensimmäisellä etapilla Peugeot menetti kaikki kolme tehdasajoneuvoaan ja monet kilpailijat joutuivat auraamaan lunta myöhemmin tuleville kilpailijoille. Marcus Grönholmin auton vesipumppu petti ja moottori ylikuumeni toisella erikoiskokeella. Didier Auriol rikkoi auton takapäätä ja menetti pyörän, mutta pääsi seuraavan erikoiskokeen alkuun jossa virkailijat kielsivät häntä jatkamasta kolmella pyörällä. Gilles Panizzi suistui kolmannella erikoiskokeella tieltä ja putosi 40 metriä rotkoon. Subarulla ajanut Markko Märtin ei päässyt ensimmäisen erikoiskokeen alkuun sähkövian johdosta. Richard Burns sanoi ajovansa liian varovasti ja kolmannella Subarulla ajava Petter Solberg kärsi rengasrikoista kolmannella ja neljännellä erikoiskokeella. Fordilla ajaneet Colin McRae, Carlos Sainz ja François Delecour olivat kärkikymmenikössä ensimmäisen päivän jälkeen. Delecour pyörähti ja kärsi rengasrikon erikoiskokeella 4. Mitsubishillä ajanut Tommi Mäkinen ajoi säännöllisesti kärkikuusikossa.

Erikoiskoe 10 (Castellane) peruttiin johtuen tiellä kävelevistä katsojista. Colin McRae menetti 15 sekuntia ja johtoaseman katsojien vuoksi, mutta nousi myöhemmin uudelleen johtoon. Alister McRaen Hyundai joutui katsojien kolhimaksi kun erikoiskoe peruttiin. Richard Burns joutui keskeyttämään kun auto alkoi kuluttamaan liikaa öljyä ja syyksi epäiltiin vikaa männässä. Petter Solberg joutui keskeyttämään ulosajon jälkeen.

## Erikoiskokeet

## Tulokset

## Muuta
* François Delecourin viimeinen palkintokorokesija.

## Lähteet

## Aiheesta muualla
* Rally-Maps.com, erikoiskokeet kartalla 
* McKlein gallery: Revisiting the 2001 Monte Carlo Rally
Monte Carlo -ralli 2002

**Monte Carlo -ralli 2002** (virallisesti *70. Rallye Automobile de Monte-Carlo*) oli Rallin MM-sarjan kauden 2002 ensimmäinen osakilpailu, joka ajettiin 18.−20. tammikuuta 2002. Kilpailussa oli 15 erikoiskoetta.
Erikoiskokeiden pituus oli  (suunniteltu pituus oli ) ja kokonaispituus oli .

Ensimmäiseksi ajanut Sébastien Loeb sai kahden minuutin aikasakon renkaanvaihdosta väärällä huoltoalueella. Tommi Mäkinen hellitti tahtiaan kun arveli Loebin edeltävänä päivänä saaman aikasakon jäävän voimaan.

## Tulokset

## Muuta
* Tommi Mäkisen viimeinen voitto ja ensimmäinen kilpailu Subarulla.

## Lähteet

## Aiheesta muualla
* Rally-Maps.com, erikoiskokeet kartalla
Teräsleidit

**Teräsleidit** on vuonna 2020 ensi-iltansa saanut suomalainen komediaelokuva, jonka on ohjannut Pamela Tola. Tola on myös käsikirjoittanut elokuvan yhdessä tuottaja Aleksi Bardyn kanssa. Elokuvan pääosissa näyttelevät Leena Uotila, Seela Sella, Saara Pakkasvirta, Heikki Nousiainen, Pirjo Lonka, Samuli Niittymäki ja Jani Volanen. Elokuva kertoo kolmesta yli 75-vuotiaasta sisaruksesta. Elokuvan alussa Inkeri (Uotila) lyö aviomiestään Tapiota (Nousiainen) paistinpannulla päähän ja luulee tappaneensa hänet. Inkeri lähtee sisarustensa Railin (Sella) ja Sylvin (Pakkasvirta) kanssa road tripille löytääkseen todisteita lieventävistä asianhaaroista.

Elokuva kuvattiin kesän 2019 aikana pääkaupunkiseudulla ja Pohjois-Karjalassa. Elokuvan budjetti on 1&nbsp;360&nbsp;000 euroa, josta Suomen elokuvasäätiön osuus on 800&nbsp;000 euroa.

*Teräsleidit* sai ensi-iltansa 3. tammikuuta 2020. Elokuva saavutti 100 000 katsojan rajapyykin 15. tammikuuta, alle kahdessa viikossa ensi-illastaan ja lokakuussa 2020 sillä oli noin 250 000 katsojaa. Se oli vuoden 2020 katsotuin ensi-iltaelokuva. Elokuva oli ehdolla parhaaksi eurooppalaiseksi komediaelokuvaksi European Film Awards -gaalassa, joka järjestettiin joulukuussa 2020. *Teräsleidit* sai kolme Jussi-ehdokkuutta vuoden 2021 gaalassa parhaasta elokuvasta, naissivuosasta (Pakkasvirta) ja maskeeraussuunnittelusta.

## Näyttelijät

## Vastaanotto
Elokuva sai arvosteluissa vaihtelevan vastaanoton, saaden arvostelutähtiä kahdesta neljään. Etenkin elokuvan kolmea pääosanäyttelijää kehuttiin roolisuorituksestaan. Episodin arviossa elokuvan juonta kuvattiin ”kliseiseksi”, ”yksinkertaiseksi ja turhanpäiväiseksi”, mutta kehuttiin kuitenkin elokuvan ”hyvin kirjoitettua ja hauskaa dialogia”. Helsingin Sanomien arviossa esiin nousi tarinan epätasaisuus ja muutamien juonikuvioiden irrallisuus.

### Arvosteluja
* *[[Demokraatti (lehti)|Demokraatti]]*: 
* *[[Episodi (lehti)|Episodi]]*: 
* *[[Helsingin Sanomat]]*: 
* *[[Hufvudstadsbladet]]*:  
* *[[Me Naiset]]*: 
* *[[Turun Sanomat]]*: 

## Lähteet

## Aiheesta muualla
* 
* 
* Elokuvan traileri YouTubessa
Raymond V. Damadian

**Raymond Vahan Damadian** (16. maaliskuuta 1936 – 3. elokuuta 2022) oli yhdysvaltalainen fyysikko, lääkäri ja ensimmäisen magneettikuvauslaitteen keksijä. Damadian tutkimukset natriumin ja kaliumin toiminnasta elävissä soluissa johtivat ensimmäisiin havaittuihin ydinmagneettisen resonanssin ilmiöihin, joista myöhemmin kehittyi maailman ensimmäinen magneettikuvauslaite. Magneettikuvauslaitteen avulla hän suoritti ensimmäisen ihmisen kokonaiskuvauksen syöpätutkimuksia varten vuonna 1977. Damadian myös kehitti yhteistyössä sydämentahdistimen keksijän, Wilson Greatbachin kanssa magneettikuvauksen kestävän sydämentahdistimen.

Hänelle myönnettiin useita palkintoja. Damadian sai myös oman tähden National Inventors Hall of Fameen vuonna 1989.

## Lähteet
Kiklat

**Kiklat** (Cichlinae) on kirjoahventen (Cichlidae) heimoon kuuluva alaheimo. Sen lajeja elää kotoperäisenä Etelä-Amerikassa. Alaheimoon luokiteltiin 117 lajia heinäkuussa 2017.

## Tribukset

* Cichlini
* Retroculini
* Astronotini
* Chaetobranchini
* Geophagini
* Cichlasomatini
* Heroini

## Lähteet
Malla (nimi)

**Malla** on suomalainen naisen etunimi. Nimi on syntynyt kutsumamuotona useammastakin eri nimestä kuten Amalia, Magdalena, Malviina tai Matilda.  Lisäksi nimen syntyyn ovat mahdollisesti vaikuttaneet Kilpisjärven rannalla sijaitsevat Mallatunturit, samoin kuin myös Saana on tullut tunturin nimestä henkilönnimeksi. 

Maaliskuuhun 2026 mennessä Malla on annettu nimeksi hieman yli 1300 henkilölle, joista suurin osa on syntynyt vuoden 1980 jälkeen. Vuodesta 2020 lähtien Mallan nimipäivä on 14. maaliskuuta.

## Tunnettuja Malloja

* Malla Kuuranne (s. 1954), lausuja, lausuntataiteen kehittäjä ja professori
* Malla Malmivaara (s. 1982), suomalainen näyttelijä ja laulaja
* Malla Montell (s. 2004), telinevoimistelija
* Malla Silfverstolpe, oik. *Magdalena Silfverstolpe* (1782–1861), ruotsalainen muistelmakirjailija ja salonginpitäjä
* Malla Ylijurva (s. 1998), suomalainen näyttelijä, laulaja ja YouTube-videoiden tekijä

## Lähteet
Goldman

**Goldman** on muun muassa seuraavien henkilöiden sukunimi:

* Alvin Goldman (1938–2024), yhdysvaltalainen filosofian professori
* Emma Goldman (1869–1940), yhdysvaltalainen anarkisti ja feministi
* Jean-Jacques Goldman (s. 1951), ranskalainen laulaja-lauluntekijä ja tuottaja
* Marcus Goldman (1821–1904), amerikansaksalainen sijoituspankkiiri, liikemies ja rahoittaja
* William Goldman (1931–2018), yhdysvaltalainen romaanikirjailija ja elokuvakäsikirjoittaja.

## Nimen muita merkityksiä

* Goldman-ympäristöpalkinto, Goldman Environmental Foundationin ympäristöaktivistille myöntämä palkinto
* 10153 Goldman, päävyöhykkeen asteroidi.
Rouva Westaway on kuollut

**Rouva Westaway on kuollut** on brittiläisen kirjailijan Ruth Waren neljäs jännitysromaani. Antti Saarilahden suomennoksen on julkaissut vuonna 2019 Otava.

Waren aiempien menestyskirjojen tavoin tässä on taas uusi  päähenkilö, jonka ympärille rikos kiertyy, sillä Ware pitää epäuskottavana, että yhden henkilön kohdalle osuisi jatkuvasti rikoksia. Waren aiemmissa romaaneissa aiheena on ollut viattoman naisen osuminen väärään aikaan väärään paikkaan. Tässä neljännessä rikokseen syyllistyy kirjan päähenkilö.

Ware kuuluu siihen kirjalliseen aaltoon, joka on ollut viime vuosina palauttamassa psykologista jännitystä rikoskirjallisuuteen. Hän kirjoittaa Agatha Christien hengessä perinteisiä arvoitusdekkareita, joissa keskeinen jännite kohdentuu rikoksen tekijän henkilöllisyyden selvittämiseen.

## Tarina
Tarinan ympäristönä on Warelle tuttu brittiläinen Brightonin kaupunki lähitienoineen. Kertomus alkaa, kun Harriet ”Hal” Westaway saa kirjeen, jonka mukaan isoäiti on testamentannut hänelle omaisuutensa. Se on kuin vastaus hänen rukouksiinsa, sillä hän on veloissa ja koronkiskuri ahdistelee häntä. Mutta kirje on todellisuudessa tarkoitettu toiselle ihmiselle. Harriet päättää kuitenkin saada perinnön esiintymällä todellisena perijänä. Hän on saanut äidiltään oppia ennustajantaidoissa ja tarot-korttien tulkinnassa, ja hän osaa taitavasti astua uuteen rooliin aina tilanteen mukaan. Tarinassa vuorottelevat skeptisyys ja taikausko.

Hautajaisissa Harriet huomaa, ettei tilanne etene suunnitelmien mukaan, mutta hän ei voi enää perääntyäkään. Vaarana on, että hän menettää kaiken, jopa henkensä.

## Arviot
Monet kriitikot pitävät teosta Waren tähänastisista parhaana, niin myös kirjailija A. J. Finn. *Publishers Weeklyssä* romaania luonnehditaan moderniksi goottilaiseksi jännitykseksi, jossa klaustrofobinen ilmapiiri pitää perhedraaman tarinan vauhdissa. *NB Magazinen* kriitikko toteaa, että Ware on tässä romaanissa noussut aivan uudelle tasolle, ja kiittää juuri goottilaista tunnelmaa, joka kuitenkin sijoittuu nykyaikaan. Kriitikko kiittää taitavaa kerrontaa, sillä hän ei osannut aavistaa tulevia tapahtumia.

## Lähteet
Korsikan tasavalta

**Korsikan tasavalta** oli vuosina 1755–1769 olemassa ollut valtio, joka syntyi, kun korsikalainen patriootti Pasquale Paoli julisti Korsikan itsenäiseksi Genovan tasavallasta marraskuussa 1755. Hän teki Korsikalle perustuslain italian kielellä. Tasavallalle luotiin hallitus, oikeusjärjestelmä ja armeija. Mikään valtio ei tunnustanut Korsikan itsenäisyyttä.

## Perustaminen
Pasquale Paoli julisti Korsikan itsenäiseksi Genovan tasavallasta marraskuussa 1755. Onnistuneiden toimien jälkeen hän oli häätänyt genovalaiset koko Korsikasta lukuun ottamatta muutamaa rannikkokylää. Pasquale teki Korsikalle perustuslain italian kielellä. Tasavallalle luotiin hallitus, oikeusjärjestelmä ja armeija; hallitus eli *dieta* koostui jokaisesta piirikunnasta äänestetyistä edustajista. Äänioikeus oli yli 25-vuotiailla miehillä. 

Vuonna 1761 tasavalta sai omat kolikkonsa, jotka tehtiin Muratossa.

Paolin ajatukset itsenäisyydestä, demokratiasta ja vapaudesta saivat kannatusta filosofeilta kuten Jean-Jacques Rousseaulta, Voltairelta, ja Mablylta. Yksikään valtio ei kuitenkaan tunnustanut saaren itsenäisyyttä.

## Korsikan valtaus
Vuonna 1767 Korsika valloitti Capraian saaren Genovalta. Seuraavana vuonna genovalaiset myivät Korsikan Ranskalle Versaillesin sopimuksessa. Samana vuonna Ranska aloitti Korsikan valtauksen ja kokonaisen vuoden ajan Paolin joukot taistelivat Ranskaa vastaan. Vuonna 1769 Ponte Novun taistelussa ranskalaisjoukot löivät korsikalaiset joukot, ja vuonna 1770 Korsikasta tuli Ranskan provinssi.
Hedlund

**Hedlund** on muun muassa seuraavien henkilöiden sukunimi:

* Garrett Hedlund (s. 1984), yhdysvaltalainen näyttelijä
* Gunnar Hedlund (1900–1989), ruotsalainen poliitikko
* Göthe Hedlund (1918–2003), ruotsalainen pikaluistelija
* Lina Hedlund (s. 1978), ruotsalainen poplaulaja
* Linda Hedlund, suomalainen viulisti
* Mikael Hedlund (s. 1976), ruotsalainen basisti
* Oskar Hedlund (1842–1904), suomalainen apteekkari ja valtiopäivämies
* Per-Erik Hedlund (1897–1975), ruotsalainen maastohiihtäjä ja olympiavoittaja
* Sven Adolf Hedlund (1821–1900), ruotsalainen toimittaja ja kansanedustaja
* Tyko Hedlund (1877–1944), suomenruotsalainen runoilija
* Viktor Hedlund (1853–1922), suomalainen kenraaliluutnantti, senaattori ja valtioneuvos
Hollywood Kills – Live at the Whisky a Go Go

**Hollywood Kills – Live at the Whisky a Go Go** on The 69 Eyesin livealbumi, joka julkaistiin 23. tammikuuta 2008. Se äänitettiin Hollywoodin Whisky a Go Go -yökerhossa.

Albumi debytoi Suomen virallisen listan sijalla 19, ja se pysyi listalla yhteensä neljä viikkoa.

## Kappaleet
#
#
#
#
#
#
#
#
#
#
#
#
#
#
#
#
#

## Arvostelut
* Soundi: 

## Lähteet
Rev-Raptor

**Rev-Raptor**  on U.D.O:n kolmastoista studioalbumi, joka julkaistiin 20. toukokuuta 2011.

## Kappaleet
# 
# 
# 
# 
# 
# 
# 
# 
# 
# 
# 
# 

## Arvostelut
* AllMusic: 
* Blabbermouth: 7.5/10
* Inferno: 6-/10
* Kaaoszine: 5/10

## Lähteet

## Aiheesta muualla
* ''Rev-Raptor'' discogs.com -sivustolla 
*
Monte Carlo -ralli 2012

**Monte Carlo -ralli 2012** (virallisesti **80. Rallye Automobile de Monte-Carlo 2012**) oli Rallin MM-sarjan kauden 2012 ensimmäinen osakilpailu, joka ajettiin 18–22. tammikuuta.

Kilpailussa oli 18 erikoiskoetta, joiden yhteispituus oli  ja kokonaispituus oli .

## Tulokset

## Muuta
* Mikko Hirvosen ensimmäinen kilpailu Citroënilla.
* Thierry Neuvillen ensimmäinen kilpailu Citroën Juniorilla.

## Lähteet

## Aiheesta muualla
Crystal Lake

**Crystal Lake** on japanilainen metalcore-yhtye, joka on perustettu vuonna 2002.

Syyskuussa 2022 yhtyeen laulaja Ryo Kinoshita ilmoitti jätti yhtyeen.

Yhtye teki julkaisusopimuksen Century Media Recordsin kanssa. Lokakuussa 2025 yhtye julkaisi singlen "The Weight of Sound" jolle julkaistiin myös musiikkivideo. Single on yhtyeen tulevalta albumilta *[[The Weight of Sound]]*, joka julkaistaan 23. tammikuuta 2026 Century Median julkaisemana.

## Diskografia
### Albumit
* 
* 
* 
* 
* 
* 
* 

### Split-albumit
* Blood of Judas (2004, Extinguish The Fire, Loyal To The Grave-split)
* 3 Way Split (2005, Risen, Unboy-split)
* Crystal Lake // Cleave (2008, Cleave-split)
* Eclipse (2018, Survive Said The Prophet-split)

### Ep:t
* Freewill (2003)
* Cubes (2014)

### Singlet
* The Fire Inside // Overcome (2012)
* Prometheus (2015)
* Apollo (2017)
* Machina (2017)
* The Circle (2018)
* Aeon (feat. AJ Rebollo) (2018)
* Lost in Forever (feat. Daniel McWhorter & Tyler Riley) (2019)
* Devilcry (2019)
* Hail to the Fire (2019)
* Sanctuary (2020)
* Watch Me Burn (2020)
* Curse (2021)
* Denial // Rebirth (2023)
* DYSTOPIA (2023)
* BlüdGod (feat. Taylor Barber) (2024)
* Chase The Sky (2024)

## Lähteet

## Aiheesta muualla
*
Kalliojärvi (Orivesi, pohjoinen)

**Kalliojärvi**  on Pirkanmaalla Oriveden Yröskulman lähellä sijaitseva järvi. Samalla alueella on kolme järveä, joilla on sama nimi ja kartoissa niiden yhteisnimenä on **Kalliojärvet**.

## Maantietoa
Järven pinta-ala on 1,7 hehtaaria, se on 250 metriä pitkä ja 150 metriä leveä. Se on kolmesta samannimisestä järvestä pohjoisimpana sijaitseva järvi ja järvet sijaitsevat Siikanevan kaakkoispuolella kohoavalla mäkisellä järvialueella. Järvien ympäristö on alavaa suovaltaista metsämaata. Järvellä ei ole kartan mukaan saaria ja sen rantaviivan pituus on 600 metriä. Se on autio, mutta läheisellä mäellä on kaksi vapaa-ajan asuntoa. Sinne tulee metsäautotie kantatieltä 66.

## Vesistösuhteet
Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Venehjoen valuma-alueeseen (35.74), jonka Kooninjoen valuma-alueeseen (35.745) järvi kuuluu. Järven vedenpinnan korkeus on 176,0 metriä mpy. Siihen on johdettu neljä suo-ojaa. Pohjoisin oja tulee Valkeajärven ja Kirvesjärvien väliseltä suolta, joka ohjaa myös Valkeajärven vesiä Kalliojärviin. Järven oma laskuoja lähtee itään päin ja se laskee itäiseen Kalliojärveen, ja se vuoristaan laskee eteläiseen Kalliojärveen. Lopulta vedet virtaavat Viipperälammin kautta läntiseen Kodantakuseen. Kodantakuset laskevat lopuksi Iso-Haikaraan.

## Lähteet
Kalliojärvi (Orivesi, eteläinen)

**Kalliojärvi**  on Pirkanmaalla Oriveden Yröskulman lähellä sijaitseva järvi. Samalla alueella on kolme järveä, joilla on sama nimi ja kartoissa niiden yhteisnimenä on **Kalliojärvet**.

## Maantietoa
Järven pinta-ala on 2,3 hehtaaria, se on 350 metriä pitkä ja 100 metriä leveä. Se on kolmesta samannimisestä järvestä eteläisimpänä sijaitseva järvi ja järvet sijaitsevat Siikanevan kaakkoispuolella kohoavalla mäkisellä järvialueella. Järvellä ei ole kartan mukaan saaria. Järven rantaviivan pituus on 750 metriä ja se on autio. Lähin metsäautotie tulee Valkeajärven rantaan parin sadan metrin päähän.

## Vesistösuhteet
Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Venehjoen valuma-alueeseen (35.74), jonka Kooninjoen valuma-alueeseen (35.745) järvi kuuluu. Järven vedenpinnan korkeus on 175,4 metriä mpy. Järveen ei tule mainittavia suo-ojia, mutta siihen tulee itäisempi Kalliojärven kautta yläpuolisten järvien vesiä. Sen oma laskuoja lähtee järven itäpäästä ja se laskee Iso-Haikaraan Viipperälammin, eteläisen- ja itäisen Kodantakusen kautta.

## Lähteet
Kuusentähtikirjaaja

**Kuusentähtikirjaaja** (*Pityogenes chalcographus*) on kaarnakuoriaisten (Scolytinae) alaheimoon kuuluva tähtikirjaajalaji. Kuusentähtikirjaaja on Suomen yleisin kaarnakuoriaislaji. Aikuinen kuusentähtikirjaaja on pieni väriltään tumman punaruskea ja peräpäässä sillä on peitinsiipien takareunassa kolme terävää hammasparia. Se on pituudeltaan 2,0-2,3 mm. Laji on laajasti levinnyt eri maihin ja esiintyy myös Suomessa koko maassa. Kuusentähtikirjaaja esiintyy usein samassa puussa kirjanpainajan (*Ips typographus*) kanssa.

Kuusentähtikirjaaja parveilee touko - kesäkuun vaihteessa ilman lämpötilan saavuttaessa +18 astetta. Laji on moniavioinen. Kuusentähtikirjaajan munista kuoriutuvat toukat syövät nilaa ja koteloituvat viimeistään elokuun loppuun mennessä. Kaikki kuusentähtikirjaajat eivät ehdi aikuistua syksyllä, joten osa niistä voi talvehtia myös toukka-asteella. 

Laji aiheuttaa tuhoa erityisesti nuoriin kuusiin ja myös isojen kuusten latvoihin sekä joskus myös mäntyihin. Kuusentähtikirjaajan tekemät emokäytävät ja toukkakäytävät heikentävät puun nestevirtauksia, jolloin vähitellen puun latva alkaa kuivua. 

Kuusentähtikirjaajan saalistajia luonnossa ovat ainakin:  soukkahukka (*Corticeus linearis*), soikokonnakas (*Epuraea marseuli*),  päpsiäisten (*Medetera*) sukuun kuuluvat  Medetera adjaniae, Medetera dendrobaena, Medetera dichrocera, Medetera setiventris ja kaitapehkiäinen (*Nemozoma elongatum*), hukkakartukas (*Nudobius lentus*), havusoukkotylppö (*Paromalus parallelepipedus*), eri Phaonia suvun lajit, Placusa depressa, hoikkalaakatylppö (*Platysoma angustatum*), tasalaakatylppö (*Platysoma lineare*), Pyemotes dryas, lattakaarniainen (*Rhizophagus depressus*), kämäräpihkalude (*Scoloposcelis pulchella*), pikkumuurahaiskuoriainen (*Thanasimus femoralis*), isomuurahaiskuoriainen (*Thanasimus formicarius*) ja (Nusoncus nasutus syn. Troxochrus nasutus).

## Lähteet

## Aiheesta muualla
*Laji.fi: Kuusentähtikirjaaja (''Pityogenes chalcographus'')
*Metsäntutkimuslaitos (Metla): Kuusentähtikirjaaja (''Pityogenes chalcographus'') 
*iNaturalist: Kuusentähtikirjaaja (''Pityogenes chalcographus'')
*UniProt: Taxonomy - ''Pityogenes chalcographus'' 
*University of Michigan, Animal Diversity Web (ADW): ''Pityogenes chalcographus'' 
*Global Biodiversity Information Facility (GBIF): ''Pityogenes chalcographus'' 
*Plantwise: Sixtoothed spruce bark beetls (''Pityogenes chalcographus'') 
*Plantwise: Images from sixtoothed spruce bark beetls (''Pityogenes chalcographus'') 
*Pherobase: Semiochemicals of ''Pityogenes chalcographus'', the Six-spined spruce bark beetle
Steelhammer

**Steelhammer** on U.D.O:n neljästoista studioalbumi, joka julkaistiin 24. toukokuuta 2013.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 

## Kokoonpano
* Udo Dirkschneider – laulu
* Andrey Smirnov – kitara
* Kasperi Heikkinen – kitara
* Fitty Wienhold – basso
* Francesco Jovino – rummut

## Arvostelut
* Angry Metal Guy: 
* Imperiumi: 8/10
* Metalliluola: 8.5/10

## Lähteet

## Aiheesta muualla
* ''Steelhammer'' discogs.com -sivustolla 
*
Yhdysvaltain korkeimman oikeuden rakennus

**Yhdysvaltain korkeimman oikeuden rakennus** () on Washington DC:ssä sijaitseva rakennus, jossa Yhdysvaltain korkein oikeus kokoontuu. Rakennusta ylläpitää Architect of the Capitol -virasto.

## Historia
Yhdysvaltain korkein oikeus kokoontui alun perin New Yorkin Merchants Exchange Buildingissä. Pääkaupungin siirryttyä Philadelphiaan oikeus toimi ensin Independence Hallissa ja tämän jälkeen kaupungintalolla. Korkein oikeus muutti Washingtoniin kaupungin tultua Yhdysvaltain pääkaupungiksi 1800. Siellä se kokoontui eri tiloissa Capitol -rakennuksessa. Korkeimman oikeuden puheenjohtaja ja Yhdysvaltain entinen presidentti William Howard Taft pyysi vuonna 1929 kongressia rakentamaan korkeimmalle oikeudelle oman rakennuksen. Arkkitehti Cass Gilbert suunnitteli uudisrakennuksen, jonka rakennustyöt alkoivat 1932, ja oikeus muutti siihen 1935. Gilbert kuoli ennen rakennuksen valmistumista, ja Cass Gilbert, Jr. sekä John R. Rockart auttoivat saattamaan rakennustyöt päätökseen.

## Kuvia

Tiedosto:Inside the United States Supreme Court.jpg|Istuntosali.
Tiedosto:CourtEqualJustice.JPG|*[[Equal justice under law]]* -lause rakennuksen julkisivussa.
Tiedosto:Supreme Court2.jpg|*Authority of Law* -patsas.
Tiedosto:ContemplationOfJustice.JPG|*Contemplation of Justice* -patsas.


## Lähteet

## Aiheesta muualla

* Korkeimman oikeuden rakennuksen verkkosivusto
Parachanna

**Parachanna** on käärmeenpäiden (Channidae) heimoon kuuluva kalasuku. Suvun lajit elävät kotoperäisenä trooppisen Afrikan makeissa vesissä. Sukuun kuuluva *P. fayumensis* on fossiili. 
## Lajit
* *[[Parachanna africana]]* (Steindachner, 1879)
* *[[Parachanna insignis]]* (Sauvage, 1884)
* *[[Parachanna obscura]]* (Günther, 1861)
* †*[[Parachanna fayumensis]]* (Murray, 2006)
Monte Carlo -ralli 2013

**Monte Carlo -ralli 2013** (virallisesti **81. Rallye Automobile de Monte-Carlo 2013**) oli Rallin MM-sarjan kauden 2013 ensimmäinen osakilpailu, joka ajettiin 16–19. tammikuuta.

Kilpailussa oli 18 erikoiskoetta, joiden yhteispituus oli  (suunniteltu pituus oli ) ja kokonaispituus oli .

## Tulokset

## Muuta
* Jari-Matti Latvalan ensimmäinen kilpailu Volkswagenilla.
* Lotoksen ensimmäinen kilpailu.
* Bryan Bouffierin ja Sepp Wiegandin ensimmäiset pisteet.

## Lähteet

## Aiheesta muualla
Alceu Ribeiro

**Alceu Ribeiro** (13. joulukuuta 1919 – 22. marraskuuta 2013) oli uruguaylainen taidemaalari ja kuvanveistäjä.

## Elämäkerta
Ribeiro muutti Montevideoon vuonna 1939 opiskelemaan taidetta saatuaan stipendin. Opintojaan hän teki Joaquin Torres-Garcian ateljeessa. Opinnot kestivät aina vuoteen 1949 asti ja Ribeiro otti osaa useisiin näyttelyihin.

Valmistuttuaan Ribeiro perusti oman taidekeskuksen, missä annettiin taideopetusta, pidettiin konsertteja ja näytettiin elokuvia. Siellä viihtyivät myös Montevideon julkkikset ja taiteilijat. Vuonna 1962 hän aloitti opetuksen yliopistossa ja ryhtyi matkustelemaan laajalti Etelä-Amerikassa.

Tehdessään yhteistyötä Uruguayn taidemuseon kanssa hän ryhtyi matkustelemaan sen valtuuttamana Euroopassa. Vuonna 1973 hän vieraili ensi kerran Mallorcalla. Seuraavana vuonna hän otti siellä haltuun veljensä ateljeen ja vuonna 1979 hän asettui asumaan sinne pysyvästi. Hän kävi syntymämaassaan edelleen vuosittain.

Vuodesta 1998 Ribeiro oli barcelonalaisen Dalmaun gallerian vakiotaiteilijoita aina kuolemaansa saakka. Vuonna 2007 häneltä valmistui teos Uruguayhin ja vielä kaksi vuotta myöhemmin Las Palmasissa.

## Lähteet

## Aiheesta muualla
* http://www.alceuribeiro.com/
* http://www.saladalmau.com/artista/alceu-ribeiro/
Monte Carlo -ralli 2014

**Monte Carlo -ralli 2014** (virallisesti **82. Rallye Automobile de Monte-Carlo 2014**) oli Rallin MM-sarjan kauden 2014 ensimmäinen osakilpailu, joka ajettiin 16–18. tammikuuta.

Kilpailussa oli 15 erikoiskoetta, joiden yhteispituus oli  (suunniteltu pituus oli ) ja kokonaispituus oli .

## Tulokset

## Muuta
* Mikko Hirvosen ensimmäinen kilpailu M-Sportilla.
* Mads Østbergin ensimmäinen kilpailu Citroënilla.
* Thierry Neuvillen ja Daniel Sordon ensimmäinen kilpailu Hyundailla.
* Hyundain ensimmäinen kilpailu itsenäisenä tallina sitten kauden 2003.
* Bryan Bouffierin ja Kris Meeken ensimmäinen palkintokorokesija.
* Matteo Gamban ensimmäinen kilpailu ja pisteet.
* Jaroslav Melichárekin ensimmäiset pisteet.
* Juri Protasovin ensimmäinen piste.

## Lähteet

## Aiheesta muualla
Lauri Kujala

**Lauri Aukusti Kujala** (11. maaliskuuta 1907 Anjala – 29. kesäkuuta 1982) oli arkistoneuvos, joka toimi usean eri arkiston hoitajana.

## Henkilöhistoria
Lauri Kujalan vanhemmat olivat kansakoulunopettaja Kalle August Kujala ja Maria Sihvola ja puoliso vuodesta 1937 Kirsti Inkeri Nurmela. Kujala tuli ylioppilaaksi 1921 ja valmistui Helsingin yliopistosta filosofian kandidaatiksi 1929 ja lisensiaatiksi 1953, jolloin hän myös väitteli filosofian tohtoriksi. Valtionarkiston amanuenssi Kujala oli vuodesta 1929, Oulun maakunta-arkiston va. arkistonhoitaja 1932–1935 ja vakinainen 1936, vt. sota-arkiston hoitaja 1935–1936 ja sitten vakinainen, joskin 1941–1943 hän toimi myös Päämajan sotahistoriallisen toimiston toimistoupseerina. Valtionarkiston arkistoneuvos Kujala oli 1967–1972. Kujalalla oli useita luottamustehtäviä komiteoissa, seuroissa ja yhdistyksissä.

## Julkaisuja
* *Oulun läänin alueellisesta muodostumisesta*, 1934
* *Ensimmäiset pitäjänkirjastot kansallisen herätyksen aikana*, 1935
* *Historiallinen arkisto 42*, 1935, Väinö Voionmaa, Aina Lähteenoja, A. R. Cederberg, K. R. Melander, August Ramsay, Reino Kuusi, Aarno Maliniemi, Lauri Kujala
* *Väenottojen lakkauttaminen ja rajanpuolustuksen järjestäminen Kajaanin läänissä 1680-luvulla*, 1935
* *Pohjanmaan puolustus suuren Pohjan sodan aikana*, 1953 (väitöskirja)

## Lähteet
Moonglow

**Moonglow** on Avantasia-musiikkiprojektin studioalbumi, joka julkaistiin 15. helmikuuta 2019. Se debytoi Suomen virallisen listan sijalla kolmetoista ja fyysisen albumilistan sijalla viisi.

## Kappaleet
# 
# 
# 
# 
# 
# 
# 
# 
# 
# 
# 
# 

## Kokoonpano
* Tobias Sammet – laulu, kosketinsoitin, basso kitara
* Sascha Paeth – kitara, basso kitara, miksaus
* Michael Rodenberg – kosketinsoitin, piano, soitinnus, masterointi
* Felix Bohnke – rummut

### Vierailevat laulajat
* Ronnie Atkins
* Jørn Lande
* Eric Martin
* Geoff Tate
* Michael Kiske
* Bob Catley
* Candice Night
* Hansi Kürsch
* Mille Petrozza
      
### Vierailevat muusikot
* Nadia Birkenstock – Kelttiharppu 
* Oliver Hartmann – kitara kappaleessa 4 & taustalaulu
* Herbie Langhans, Billy King, Bridget Fogle, Lerato Sebele, Alvin Le-Bass, Stokely Van Daal – taustalaulu

## Arvostelut
* Imperiumi: 8½/10
* Kaaoszine: 9-/10
* Metalliluola: 6.5/10
* Soundi: 
* Sputnikmusic: 3.7/5

## Lähteet

## Aiheesta muualla
* 
*
Monte Carlo -ralli 2017

**Monte Carlo -ralli 2017** (virallisesti *85. Rallye Automobile de Monte-Carlo*) oli Rallin MM-sarjan kauden 2017 ensimmäinen osakilpailu, joka ajettiin 19.–22. tammikuuta 2017. Kilpailussa oli 17 erikoiskoetta.

Kilpailu oli Toyotalle ensimmäinen rallin MM-sarjassa 18 vuoden tauon jälkeen.
Kilpailu oli Sébastien Ogierin ensimmäinen M-Sportilla. Ogier voitti kilpailun ja Jari-Matti Latvala nousi toiseksi kun Ott Tänak putosi moottoriongelmien vuoksi. Thierry Neuville otti Power Stage -erikoiskokeelta täydet viisi lisäpistettä.

Ensimmäinen erikoiskoe keskeytettiin kun Hayden Paddonin auto tukki tien auton kaatamisen jälkeen. Erikoiskoe 16 peruttiin turvallisuussyistä katsojien määrästä johtuen.

## Tulokset

## Muuta
* Jari-Matti Latvalan ensimmäinen kilpailu Toyotalla.

## Lähteet

## Aiheesta muualla

* Rally-Maps.com, erikoiskokeet kartalla
Rutajärvi (Orivesi, eteläisin)

**Rutajärvi**  on Pirkanmaalla Orivedellä sijaitseva järvi. Samalla alueella on kaksi järveä, joilla on sama nimi, vaikka kartoissa lukee vain **Rutajärvi**.

## Maantietoa
Järven pinta-ala on 3,4 hehtaaria, se on 350 metriä pitkä ja 250 metriä leveä. Rutajärvien välissä on pieni mäki, joka muodostaa suolle metsäsaarekkeen, ja järvet on yhdistetty toisiinsa suo-ojalla. Järvi on autio eikä siinä ole mukaan saaria. Järven rantaviivan pituus on 950 metriä ja sen rannat ovat suomaata.

## Vesistösuhteet
Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Venehjoen valuma-alueeseen (35.74), jonka Kooninjoen valuma-alueeseen (35.745) järvi kuuluu. Järven vedenpinnan korkeus on 183,1 metriä mpy. Järveen on johdettu viisi suo-ojaa, joista yksi yhdistää Rutajärvet toisiinsa ja pari johtaa pohjoiseen suolammin ohi alas Siikanevalle. Siellä virtaa Roopioja, johon laskuoja yhtyy.

## Lähteet
Cory Barlog

**Cory Barlog** (s. 2. syyskuuta 1975 Sacramento, Kalifornia) on yhdysvaltalainen pelisuunnittelija ja ohjaaja. Hänet tunnetaan työstään *[[God of War]], [[God of War II]]*, sekä *[[God of War (vuoden 2018 videopeli)|God of War]] (2018)* toimintapeleissä ohjaajana, suunnittelijana ja kirjoittajana

## Ura
Barlog aloitti uransa pelien tekijänä animoinnin johtajana (engl. Lead Animator) vuonna 1999 Paradox Development pelitalossa, nykyään Midway Studios – Los Angeles Inc., minkä aikana hän työskenteli Backyard Wrestling pelin kehittämisessä. Barlog myöhemmin vuonna 2003 siirtyi työskentelemään Sony Santa Monica studiolle, jossa hän aloitti työskentelyn ensimmäisessä God of War – pelissä animoinnin johtajana.  

Myöhemmin vuoden 2004 jouluna, juuri ennen ensimmäisen ''God of War'' pelin julkaisua hänelle tarjottiin asemaa studion luovana ohjaajana (engl. Creative Director), kun studion sen aikainen ohjaaja David Jaffe ilmaisi halunsa siirtyä toisiin projekteihin. Barlog aloitti työskentelyn Sony Santa Monica studion luovana ohjaajana vuonna 2005, jolloin hän otti vastuuta God of War II – pelin suunnittelusta ja ohjauksesta. Vuonna 2007 Barlog voitti työstään God of War II – pelissä BAFTA palkinnon pelin tarinasta ja hahmoista.  

Barlog aloitti työskentelyn God of War III pelin parissa ohjaajana, mutta irtaantui asemastaan ja aloitti työskentelyn eri projekteissa. Hän toimi lyhyen ajan luovana ohjaajana Lucasarts studiossa, mutta siirtyi pian muihin projekteihin. Hän toimi konsulttina eri projekteissa, ja auttoi kirjoittamaan God of War: Ghost of Sparta – pelin entiselle työnantajalleen, Sony Santa Monica studiolle.  

Vuonna 2012 hän aloitti työskentelyn Crystal Dynamics pelitalolla, jossa hän toimi vuoteen 2013 luovana ohjaajana Tomb Raider – pelin revisiolle, ja oli tänä aikana vastuussa pelin cinematiikan luomisesta. 

Barlog palasi Sony Santa Monica studioon vuonna 2013 työskentelemään God of War – pelin kirjoittajana ja ohjaajana.  Hän voitti parhaan pelikäsikirjoituksen vuoden 2018 Writers Guild of America – palkintogaalassa työstään God of War (2018) pelissä. Hän voitti BAFTA palkinnon parhaasta pelistä ja narratiivista vuoden 2019 palkintogaalassa työstään God of War (2018) pelissä.

## Lähteet

## Aiheesta muualla

* Cory Barlog LinkedIn
* Cory Barlog Twitter
* Sony Santa Monica Studio
* God of War (2018)
Toskanalainen pylväsjärjestelmä

**Toskanalainen pylväsjärjestelmä** tai **toskanalainen tyyli** on etruskilaisessa ja roomalaisessa arkkitehtuurissa kehittynyt pylväsjärjestelmä, joka on yksinkertaistettu muunnelma doorilaisesta pylväsjärjestelmästä. Toskanalainen pylväs eroaa doorilaisesta siinä, että siinä on baasi eli jalusta sekä plintti. Se on myös doorilaista sirompi ja usein uurtamaton eli ilman kanneluureja. Tyylin nimitys on peräisin Vitruviukselta.

Toskanalaista tyyliä käytettiin usein renessanssiaikana, kuten Donato Bramanten Tempiettossa. Myös Andrea Palladio suosi toskanalaista tyyliä arkkitehtuurissaan.

## Lähteet

## Aiheesta muualla
Monte Carlo -ralli 2019

**Monte Carlo -ralli 2019** (virallisesti *87. Rallye Automobile de Monte-Carlo*) oli Rallin MM-sarjan kauden 2019 ensimmäinen osakilpailu, joka ajettiin 24.–27. tammikuuta. Kilpailussa oli 16 erikoiskoetta ja keskuspaikka oli Gapissa.

## Erikoiskokeet
Erikoiskoe 3 peruttiin katsojien turvallisuuden vuoksi.

## Tulokset

## Muuta
* Citroënin 100. voitto.
* Esapekka Lapin ensimmäinen kilpailu Citroënilla.
* Sébastien Loebin ensimmäinen kilpailu Hyundailla.
* Kris Meeken ensimmäinen kilpailu Toyotalla.
* Pontus Tidemandin ensimmäinen kilpailu M-Sportilla.

## Lähteet

## Aiheesta muualla

* Rally-Maps.com, erikoiskokeet kartalla
Ruotsin ralli 2019

**Ruotsin ralli 2019** (virallisesti *67. Rally Sweden*) oli rallin MM-sarjan kauden 2019 toinen osakilpailu, joka ajettiin 14.–17. helmikuuta 2019. Kilpailun keskuspaikka oli Torsbyssä ja kilpailussa oli 19 erikoiskoetta.

Kilpailun voitti Ott Tänak ennen Esapekka Lappia ja Thierry Neuvillea. Jari-Matti Latvala menetti aikaa lumipenkassa perjantaina ja Teemu Suninen lauantaina. Sébastien Ogier ajoi lumipenkkaan perjantaina ja ajoi viikonlopun ralli 2 -säännön turvin tavoitteena kerätä Power Stage -pisteitä. Ole Christian Veiby voitti WRC2 -luokan kilpailun. Janne Tuohino oli kilpailussa ensimmäistä kertaa World Rally Car -autolla sitten vuoden 2006. Marcus Grönholm oli mukana yksityistallin autolla, mutta kolaroi perjantaina ja jatkoi kilpailua ralli 2 -säännön turvin.

## Tulokset

## Muuta

* Jari-Matti Latvala ajoi 197. MM-rallinsa ja nousi yksin eniten MM-ralleja ajaneeksi kuljettajaksi ohi Carlos Sainzin.

## Lähteet
Meksikon ralli 2019

**Meksikon ralli 2019** (virallisesti *16. Rally Guanajuato Mexico*) oli Rallin MM-sarjan kauden 2019 kolmas osakilpailu, joka ajettiin 7.–10. maaliskuuta. Kilpailussa oli 21 erikoiskoetta.

## Tapahtumia
Esapekka Lappi ajoi ulos lähellä erikoiskokeen 10 maalia. Erikoiskoe keskeytettiin hetkeksi punalipulla, mutta vasta kahden auton ajettua ohi. Pysäytyksen myötä jäljellä oleville autokunnille annettiin nimelliset ajat. Kris Meeke syytti Citroëniä varoitusjärjestelmän käyttämisestä edun tavoittelemiseen, mutta veti syytöksen takaisin myöhemmin ja esitti anteeksipyynnön kun kilpailun järjestäjät sanoivat päätöksen olleen heidän.

Kilpailun voitti Sébastien Ogier, joka ajoi myös nopeimman ajan Power Stage -erikoiskokeella. Toiseksi ajoi Ott Tänak, joka kärsi tien auraamisesta ensimmäisenä autona perjantaina. Meeke oli voittotaistelussa kunnes rengasrikko ja siitä seurannut jousituksen vaurio pudotti hänet viidennelle sijalle. Andreas Mikkelsen keskeytti jousituksen vaurion vuoksi ja Dani Sordo keskeytti sähköongelmien vuoksi. Jari-Matti Latvala keskeytti laturin vikaan, mutta palasi kilpailuun. Latvala sai myös 40 sekunnin aikasakon myöhästymisestä kun hän joutui tekemään pikakorjauksia autoon.

## Erikoiskokeet
Kilpailussa oli 21 erikoiskoetta.

## Tulokset

## Muuta
* Thierry Neuvillen 100. kilpailu.

## Lähteet

## Aiheesta muualla
* Rally-Maps.com, erikoiskokeet kartalla
Samuel Kemppainen

**Samuel Kemppainen** (s. 28. kesäkuuta 2000 Oulu) on suomalainen jääkiekkopuolustaja.

## Ura
### Seuraura
Kemppainen on Kiekko-Laserin kasvatti. Hän siirtyi kaudeksi 2015–2016 Oulun Kärppien C-nuoriin. Kemppainen voitti päätteeksi C-nuorten SM-pronssia ja hänet valittiin C-nuorten SM-sarjan ensimmäiseen tähdistökentälliseen. Kauden 2016–2017 päätteeksi Kemppainen voitti B-nuorten SM-pronssia. Green Bay Gamblers varasi hänet 267. pelaajana USHL:n varaustilaisuudessa 2017. Kemppainen jatkoi kaudella 2017–2018 kuitenkin Kärpissä, jossa hän voitti kauden päätteeksi B-nuorten SM-pronssia.

Kemppainen pelasi kauden 2018–2019 pääosin Kärppien A-nuorissa, jossa hän voitti kauden päätteeksi Suomen mestaruuden. Kemppainen nostettiin seuran SM-liigajoukkueen vahvuuteen runkosarjan viimeiseen otteluun 14. maaliskuuta 2019 vieraissa Kalevan Palloa vastaan. Hänelle ja toiselle debytantille, Kalle Loposelle avautui paikka Kärppien kokoonpanosta, kun joukkue antoi huilivuoron sekä Lasse Kukkoselle, Jani Hakanpäälle että Shaun Heshkalle. Kemppainen merkittiin Kärppien seitsemänneksi puolustajaksi. Hän sai ottelussa jääaikaa 12.57 minuuttia. Kemppainen keräsi myös yhden syöttöpisteen oltuaan kakkossyöttäjänä Mikko Niemelän tekemään maaliin. Hänelle merkittiin ottelusta teholukema +2.

Huhtikuussa 2019 Kemppainen teki 2+1-vuotisen SM-liigasopimuksen Mikkelin Jukureiden kanssa. Hän pelasi liigassa kauden 2019–2020 aikana 20 runkosarjaottelua tehden kaksi syöttöpistettä. Kemppainen pelasi otteluistaan 11 alkukaudella, kunnes hän loukkaantui lokakuussa ja pelasi kuntouduttuaan pääosin Jukureiden A-nuorissa. Kemppainen pelasi kauden aikana myös kuusi ottelua lainalla Mestis-joukkue Savonlinnan Pallokerhossa. Myös kauden 2020–2021 hän pelasi suurimmaksi osaksi Jukureiden U20-junioreissa. Kemppainen pelasi kauden aikana kaksi SM-liigaottelua. Hän pelasi myös kaksi ottelua lainalla SaPKossa marraskuussa 2020.

Kaudeksi 2021–2022 Kemppainen siirtyi vuoden mittaisella sopimuksella Mestis-joukkue Kokkolan Hermekseen. Lokakuussa 2021 seura lainasi hänet yhden ottelun ajaksi Kärppien SM-liigajoukkueeseen, kun joukkueen puolustuksesta oli sivussa useita pelaajia.

### Maajoukkueura
Kemppainen on pelannut kymmenen nuorten ja 14 poikien maaottelua.

## Pelityyli
Kemppaista Hermeksessä valmentaneen Jere Härkälän mukaan hän on hyvin peliä avaava ja vahvat kiekolliset taidot omaava puolustaja, joka tukee myös hyökkäyksiä vahvasti.

## Muuta
Kemppainen valmistui ylioppilaaksi keväällä 2020. Hänen pikkuveljensä Patrik pelaa hyökkääjänä Hämeenlinnan Pallokerhon U20-joukkueessa.

## Tilastot

## Lähteet
*
*
*

### Viitteet
Monte Carlo -ralli 2018

**Monte Carlo -ralli 2018** (virallisesti *86. Rallye Automobile de Monte-Carlo*) oli Rallin MM-sarjan kauden 2018 ensimmäinen osakilpailu, joka ajettiin 25.–28. tammikuuta 2018.

Sébastien Ogier voitti kilpailun ennen Ott Tänakia ja Jari-Matti Latvalaa.
Jan Kopecký voitti WRC2-sarjan kilpailun.

## Erikoiskokeet
Kilpailussa oli 17 erikoiskoetta, joiden yhteispituus oli 394,74 kilometriä. Siirtymiä oli 1254,22 kilometriä ja kokonaispituus oli 1648,96 kilometriä.

## Tulokset

## Muuta
* Ott Tänakin ensimmäinen kilpailu Toyotalla.

## Lähteet

## Aiheesta muualla

* Rally-Maps.com, erikoiskokeet kartalla
Cyprinodon nevadensis calidae

**Cyprinodon nevadensis calidae** on nevadankillin hävinnyt alalaji. Se oli yksi lajin kuudesta alalajista. *C. n. calidaeta* esiintyi Tecopan lähellä, Kaliforniassa. Viimeinen vahvistettu havainto kalasta tehtiin helmikuussa 1970. Yhdysvaltain kala- ja villieläinpalvelu julisti lajin sukupuuttoon kuolleeksi vuonna 1981 laajojen tutkimusten jälkeen.
Barbentane

**Barbentane** on kunta eteläisessä Ranskassa Bouches-du-Rhônen departementissa Provence-Alpit-Rivieran alueella. Kaupunki sijaitsee noin 12 kilometriä Avignonin kaupungista etelään Rhônejoen ja sen sivujoen Durancen haarassa.

## Nähtävyyksiä
Kunnan nähtävyyksiä on vuonna 1365 Anglic de Grimoardin rakennuttama torni La tour Anglica. Hän oli paavi Urbanus V:n veli. Vuonna 1664 rakennettu renessanssilinna *Château de Barbentane* on säilynyt alkuperäisenä. 1600-luvulta peräisin oleva talo *Hôtel du Baron de Chabert* on nykyään kaupungintalo. Kaupungin keskustassa oleva ritareiden talo *La Maison des Chevaliers* on kaupungin näyttävimpiä rakennuksia.


Tiedosto:Barbentane_-_Tour_Anglica_(2).jpg|La tour Anglica
Tiedosto:Château_Barbentane.jpg|Château de Barbentane
Tiedosto:2016-07-23_Barbentane_(64).jpg|Hôtel du Baron de Chabert
Tiedosto:Barbentane_-_Maison_des_Chevaliers.jpg|La Maison des Chevaliers


## Lähteet

## Aiheesta muualla
T-top

**T-top** on joissain kaksipaikkaisissa henkilöautoissa käytetty kattoratkaisu, joka on muuten samanlainen kuin coupen kova katto, mutta sivuikkunat ovissa ovat raamittomat ja sivuikkunan yläreuna tiivistyy käsin irroitettavaan katon osaan. Näitä osia on kaksi ja niiden väliin jää kattoa tukevoittava pitkittäinen palkki. Irroitettavissa osissa on usein myös himmennetty ikkuna. T-top eroaakin targasta pääasiassa irroitettavien osien väliin jäävän pitkittäisen kattopalkin osalta. T-top on amerikkalaisen autosuunnittelijan Gordon Buehrig keksimä ja patentoima. Myöhemmin T-top tuli tuotantoon vuodesta 1968 alkaen joissain Chevrolet Corvetten malleissa. T-top on innostanut myöhemminkin keksijöitä ja autosuunnittelijoita.
## Esimerkkejä autoista joissa on ollut T-Top

* Buick Regal (1978-1987)
* Chevrolet Corvette (1968–1982)
* Chevrolet Camaro (1978–2002)
* Chevrolet Monte Carlo
* Chrysler Cordoba
* Datsun 280ZX
* Dodge Daytona
* Dodge Magnum
* Dodge Mirada
* Ford Mustang (2. ja 3. sukupolvi)
* Ford Thunderbird (7. sukupolvi)
* Mercury Capri
* Nissan NX
* Nissan 300ZX
* Nissan EXA
* Nissan URGE (konseptiauto)
* Pontiac Fiero
* Pontiac Firebird, ml. Trans Am (1976–2002)
* Pontiac Grand Prix
* Rover 200 Coupe (1992-1999)
* Oldsmobile Cutlass Supreme
* Suzuki X-90
* Subaru BRAT
* Toyota MR2 (AW11/SW20/SW21/SW22)

## Lähteet
Aavikkotokot

**Aavikkotokot** (*Chlamydogobius*) on Australiassa elävien kalojen suku. FishBase luokittelee siihen kuusi lajia.
## Lajit
* *[[Aavikkotokko|Chlamydogobius eremius]]* (Zietz, 1896) – Aavikkotokko
* *[[Chlamydogobius gloveri]]* (Larson, 1995)
* *[[Chlamydogobius japalpa]]* (Larson, 1995)
* *[[Chlamydogobius micropterus]]* (Larson, 1995)
* *[[Chlamydogobius ranunculus]]* (Larson, 1995)
* *[[Chlamydogobius squamigenus]]* (Larson, 1995)

## Lähteet
Desarc

**Desarc Oy** on Marianna Loikalan (arkkitehti SAFA), Leena Kolisen (sisustusarkkitehti SIO SNIL) ja Petteri Kolisen (teollinen muotoilija, MA) vuonna 1993 perustama suunnittelu- ja palvelumuotoilun toimisto, joka erikoistui julkisten tilojen sekä yritys-, edustus- ja arvorakennusten ja niiden valaistuksen suunnitteluun. Yritys ei nykyään toimi aktiivisesti.

Yritys toimii tarve- ja asiakaslähtöisesti, perinteisten rajojen yli ulottuva sisustussuunnittelu. Petteri Kolinen siirtyi jo yrityksen alkuvaiheessa teollisen muotoilun työtehtäviin Nokialle. Desarcissa ovat keskeisissä suunnittelurooleissa työskennelleet esimerkiksi arkkitehti Sirkku Kontinen ja sisustusarkkitehti Päivi Salo.

Palvelumuotoilun kautta tutkittujen monitilaprojektien lisäksi Desarc hoiti kovan vaatimusluokan suunnittelukohteita kuten kouluja, pelastusasemia, kartanoita, linnoja, lentoasemia, yliopistorakennuksia sekä terveydenhoitoalan (kuten keskussairaaloita) ja vapaa-ajan toiminnan (mm. golf-) tiloja. Asiakaskokemuksen laatu, elinkaariajattelu, aikataulu- ja kustannusraamissa pysyminen kivijalkana läpi suunnitteluprosessin. Ratkaisukeskeinen tekeminen, ammattitaito ja uutta pelkäämätön asenne poiki onnistumisia, mikä toi jatkuvasti lisää asiakkuuksia, ja suuria, vaativia kohteita. Suunnittelu tuotti valtavasti uusien ratkaisujen keksimisen iloa ja ideoita, joista parhaimmat pulppusivat hyvähenkisen tiimimme yhteisestä ajatusmyllystä.

Kahden täystyöllistetyn vuosikymmenen jälkeen heräsi ajatus kokeilla jotain uutta ja erilaista. Suunnittelussa oli jo nähty kaikki alat ja toimeksiannot laidasta laitaan. Tilauskannassa oli 2 vuotta eteenpäin toimeksiantoja, kun teimme rohkeasti päätöksen hoitaa niistä pakolliset, ja lähteä sen jälkeen tutkimaan, mitä muuta maailma voi kovan luokan ammattisuunnittelijoille tarjota. Näin Desarc siirrettiin toistaiseksi pöytälaatikkoon ja tekijät ottivat suunnan kohtia uusia haasteita.
Pete (albumi)

__NOTOC__
**Pete** on suomalaislaulaja Pete Parkkosen 23. marraskuuta 2018 julkaistu neljäs albumi. Albumi sijoittui Suomen viralliselle albumilistalle kahdeksi viikoksi ja sen paras sijoitus oli ensimmäisen viikon kahdeksas sija.

Albumilta julkaistiin kuusi singleä, joista ensimmäinen (”Mitä mä teen”) elokuussa 2016. Toinen single, ”Kohta sataa”, sai suuren mediahuomion Viivi Huuskan ohjaamalla musiikkivideollaan, jossa Parkkosen esiintymistä öljyttynä ja lähes alastomana on kuvattu ”eroottiseksi”, ”hyvin rohkeaksi” ja ”rajoja rikkovaksi”. Videota on katsottu YouTubessa yli 3,5 miljoonaa kertaa (15.3.2019).

## Kappaleet

## Arvostelut
* *[[Helsingin Sanomat]]*: 
* *[[Keskisuomalainen]]*: 

## Lähteet

## Aiheesta muualla
* ”Kohta sataa” -kappaleen musiikkivideo YouTubessa
Pachyrhinosaurus

**Pachyrhinosaurus** on sukupuuttoon kuollut kasvinsyöjädinosaurus, joka eli noin 71–61 miljoonaa vuotta sitten myöhäisliitukaudella Maastricht-vaiheella Kanadassa ja Pohjois-Amerikassa ja yksi viimeisimmistä Ceratopsidaeista.

## Fossiilit

*Pachyrhinosauruksen* löysi ensimmäisenä Geologi O. A. Erdman vuonna 1945. Tuolloin hän löysi kappaleita dinosauruksesta, jonka jälkeen hän lähetti ne Charles M. Sternbergille tutkimuksia varten. Vuonna 1946 *Pachyrhinosauruksen* kallon osia löydettiin Albertasta, Kanadasta. Neljä vuotta myöhemmin Sternberg nimesi lajin nimelle *Pachyrhinosaurus*. Laji löytyi Scabby Butte -alueelta, joka perustettiin 1880-luvulla. R. Steiner löysi myöhemmin paikalta hyvin säilyneen kallon. Kallon avulla huomattiin, että se oli erikoinen laji.

## Kuvaus
*Pachyrhinosaurus* oli noin 6–8 metrin pituinen, ne olivat 3 metrin korkuisia ja painoivat jopa 1&nbsp;800 kilogrammaa. *Pachyrhinosauruksilla* oli kaksi pientä kauluripiikkiä. *Pachyrhinosaurus* oli jykevä ja paksuluinen. Ne pystyivät kävellä jopa 32 kilometriä tunnissa.

### Luukyhmy

Lajilla ei ollut nenäsarvea, mutta sen sijaan suuri luukyhmy ja niiden pinassa oli karkeita uurteita ja myös kuoppia, jonka takia Sternberg ajatteli, että luukyhmyä käytettiin puskemiseen. Teoria myöhemmin hylättiin sillä kävi ilmi, että nenä ei ollut umpiluuta vaan huokoisempaa ainetta.

### Laumaeläimenä

Kuten muutkin tämän ajan sarvinaamat *Pachyrhinosaurus* oli laumaeläin, jotta se pysyi turvassa pedoilta. On myös todennäköistä, että *Pachyrhinosaurus* lisääntyi munimalla niin kuin nykyajan linnut ja ne saattoivat hoitaa poikasiaan.

## Ravinto
*Pachyrhinosaurus* oli kasvinsyöjä dinosaurus. Kuten muutkin Ceratopsidaeit. Se käytti nokkaansa kasvien jauhomiseen. Niillä oli monta hammasta, jotka olivat hyviä ravinnon jauhamiseen. Se söi muun muassa saniaisia.

## Eri heimo?
Koska *Pachyrhinosaurus* oli erityinen laji sen luultiin kuuluvan täysin erilaiseen sarvinaamojen heimoon ja heimolle annettiin nimeksi *Pachyrhinosauridae.* Mutta myöhemmin todettiin sen olevan läheistä sukua ''Styracosauruksella''. Sammalla saatiin tietää, että *Pachyrhinosaurus* oli heimon viimeinen ja suurin edustaja.

## Lajit
Pachyrhinosaurus luokitellaan kolmeen eri lajiin, jotka eroavat jonkin verran niiden kalloista.

* *P. canadensis*, ensimmäinen löydetty *Styracosaurus*-laji, jonka Charles M. Sternbergille nimesi vuonna 1948.
* *P. lakustai*, Philip J. Currie vuonna 2008 nimeämä laji.
* *P. perotorum,* Anthony Fiorillo vuonna 2012 nimeämä laji.

## Luokitus
*Pachyrhinosaurus* oli yksi myöhäisimmistä ''Ornithischia'' dinosauruksista. Se oli ''Marginocephalia'' alalahkossa ja se oli yksi viimeisimmistä Ceratopsidaeista.

## Lähteet